“لابيجي” ديال قنطيرة قرقبات البارح الثلاثاء على جوج عيالات الأعمار ديالهوم من العمر 37 و41 سنة. هاد جوج عيالات عندوم علاقة بواحد الشبكة إجرامية ديال النصب والاحتيال وتزوير وثائق رسمية فالإطار ديال عمليات التوظيف الوهمي. البوليس ديال قنيطرة قرقبو على هاد جوج عيالات بعدما سمعو لواحد جوج ديال الناس تقدمو أمام مدرسة ديال التكوين البوليسي وعندهم باستدعاء مزور وكيقول أنه تقبلو فالمباراة ديال الشرطة، وذلك قبل أن يكشف البحث عن تشخيص جوج ضحايا آخرين، وتوقيف المشتبه فيها اللي كانت كتدير دور الوساطة فالعمليات ديال التوظيف الوهمي، واللّي لقاو عندها البوليس إيصالات لتحويلات مالية. الإجراءات ديال البحث اللّي مزال متواصلة فهاد القضية مكنات من توقيف المتهمة الرئيسية فتمارة، واللّي سلات عمليات التفتيش المنجزة داخل دارها عن حجز مجموعة كبيرة من الاستدعاءات اللّي مزورة وعندها علاقة بامتحانات عدة مؤسسات عمومية، و13 استدعاء مزور ديال امتحانات البوليس، علاوة على وثائق هوية ومستندات إدارية . هاد لعيالات لي دبا راهوم فالحراسة النظرية كانو كينصبو على المرشحين لاجتياز الامتحانات الوظيفية لأسلاك الشرطة وغيرها من الامتحانات التي تجريها المؤسسات العمومية، مقابل مبالغ مالية كتراوح ما بين 40 ألف و80 ألف درهم للمرشح الواحد. 
البوليس فكك شبكة فيها غير لعيالات وها كيفاش قولبو الناس فوظائف وهمية